FileZilla
FileZilla je besplatni softver, više-platformski FTP program, koji se sastoji od FileZilla Klijenta i FileZilla Servera. Dostupan je za operativne sisteme Windows, Linux i macOS, dok je instalacija servera moguća samo za Windows. Server i klijent podržavaju FTP i FTPS (FTP preko SSL/TLS ), dok se klijent može povezati i sa SFTP serverima. Izvorni kod FileZille nalazi se na SourceForgeu, a projekt je predstavljen kao Projekt mjeseca u novembru 2003. Međutim, FileZilla je bila predmet kritika zbog ubacivanja štetnog softvera koji je prikazivao reklame. Do verzije 3.26, FileZilla je pohranjivao spašena korisnička imena i lozinke kao običan tekst, omogućujući bilo kojem zlonamjernom softveru da čita podatke. U maju 2017. dodana je podrška za kriptovanje osjetljivih podataka, 10 godina nakon što je prvi put zatraženo. Kosse, autor aplikacije, tvrdio je da ta funkcija nužno ne povećava sigurnost, sve dok operativni sistem nije siguran.